《南苑逢美人》
南北朝·何思澄

洛浦疑回雪，巫山似旦云。
倾城今始见，倾国昔曾闻。
媚眼随羞今，丹唇逐笑分。
风卷蒲萄带，日照石榴裙。
自有狂夫在，空持劳使君。

作者简介：南朝梁东海郯人，字元静。何敬叔子。起家南康王侍郎，武帝天监十五年，太子詹事徐勉举为学士，参撰《遍略》，迁治书侍御史。工文辞，所作《游庐山诗》，沈约大为赞赏。与何逊、何子朗并称“东海三何”。年五十四卒于武陵王中录事参军。